CELEX: 42010X0731(03)
Language: mt
Date: 2010-07-31 00:00:00
Title: Ir-Regolament Nru 125 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi li jikkonċernaw l-approvazzjoni ta' vetturi bil-magna fir-rigward tal-firxa viżiva fuq quddiem tas-sewwieq

31.7.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 200/38
               
            It-testi oriġinali UN/ECE biss għandhom effett legali skont id-dritt pubbliku internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu ċċekkjati fl-aħħar verżjoni tad-dokument TRANS/WP.29/343 tal-istatus UN/ECE, disponibbli fuq:
      http://www.unece.org/trans/main/wp29/wp29wgs/wp29gen/wp29fdocstts.html
      Ir-Regolament Nru 125 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi li jikkonċernaw l-approvazzjoni ta' vetturi bil-magna fir-rigward tal-firxa viżiva fuq quddiem tas-sewwieq
      Tinkorpora t-test validu kollu sa:
      
                   
               
               
                  Is-suppliment 1 għall-verżjoni oriġinali tar-Regolament – Id-data tad-dħul fis-seħħ: it-3 ta' Frar 2008
               
            
                   
               
               
                  Is-suppliment 2 għall-verżjoni oriġinali tar-Regolament – Id-data tad-dħul fis-seħħ: id-19 ta’ Awwissu 2010
               
            WERREJ
      REGOLAMENT
      
                  1.
               
               Il-kamp ta' applikazzjoni u l-għan
               
            
                  2.
               
               Definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Approvazzjoni
               
            
                  5.
               
               Speċifikazzjonijiet
               
            
                  6.
               
               Proċedura tat-test
               
            
                  7.
               
               Il-modifiki tat-tip ta' vettura u l-estenzjoni għall-approvazzjoni
               
            
                  8.
               
               Konformità tal-produzzjoni
               
            
                  9.
               
               Sanzjonijiet għal nuqqas ta’ konformità tal-produzzjoni
               
            
                  10.
               
               Produzzjoni mwaqqfa għal kollox
               
            
                  11.
               
               L-ismijiet u l-indirizzi tas-Servizzi Tekniċi responsabbli mit-twettiq tat-testijiet ta’ approvazzjoni, u tad-Dipartimenti Amministrattivi
               
            ANNESSI
      
                  Anness 1:
               
               Komunikazzjoni li tikkonċerna l-approvazzjoni jew l-estensjoni jew iċ-ċaħda jew l-irtirar ta’ approvazzjoni, jew il-produzzjoni mwaqqfa għal kollox, ta’ tip ta’ vettura fir-rigward tal-firxa viżiva tas-sewwieq skont ir-Regolament Nru 125
               
            
                  Anness 2:
               
               Arranġamenti tal-marki tal-approvazzjoni
               
            
                  Anness 3:
               
               Il-proċedura biex jiġu ddeterminati l-punt “H” u l-angolu effettiv tat-torso għall-pożizzjonijiet bil-qiegħda fil-vetturi bil-magna
               
            
                  Anness 4:
               
               Metodu biex jiġu ddeterminati r-relazzjonijiet dimensjonali bejn il-marki ta' referenza ewlenin tal-vettura u l-gradilja ta' referenza tridimensjonali
               
            1   IL-KAMP TA' APPLIKAZZJONI U L-GĦAN
      
               
                  1.1.
               
               
                  Dan ir-Regolament japplika għall-firxa viżiva ta' 180° fuq quddiem tas-sewwieqa tal-vetturi tal-kategorija M1 (1).
               
            
               
                  1.2.
               
               
                  L-għan tiegħu huwa li jiżgura firxa viżiva xierqa meta l-windskrin u uċuħ oħra tal-ħġieġ ikunu ndaf u xotti.
               
            
               
                  1.3.
               
               
                  Il-ħtiġiet ta' din id-Direttiva huma miktuba b'tali mod illi japplikaw għall-vetturi li jaqgħu taħt il-kategorija M1 illi fihom is-sewwieq ikun fuq ix-xellug. Għall-vetturi ta' kategorija M1 illi fihom is-sewwieq ikun fuq il-lemin, dawn il-ħtiġiet għandhom jiġu applikati billi jinqalbu l-kriterji fejn jixraq.
               
            2.   DEFINIZZJONIJIET
      Għall-finijiet ta' dan ir-Regolament:
      
                  2.1.
               
               
                  “Approvazzjoni ta' tip ta' vettura” tfisser il-proċedura kollha li biha Parti Kontraenti għall-Ftehim tiċċertifika li tip ta' vettura tissodisfa l-ħtiġijiet tekniċi ta' dan ir-Regolament;
               
            
                  2.2.
               
               
                  “Tip ta' vettura fir-rigward tal-firxa viżiva” tfisser vetturi li ma jkunux ivarjaw f'aspetti ewlenin bħal:
                  
                              2.2.1.
                           
                           
                              il-forom esterni u interni tagħhom u l-arranġamenti fiż-żona speċifikata fil-paragrafu 1 illi jistgħu jaffettwaw l-viżibilità; u
                           
                        
                              2.2.2.
                           
                           
                              il-forma u d-daqs tal-windskrin u l-qafas tiegħu;
                           
                        
            
                  2.3.
               
               
                  “Gradilja ta' referenza tridimensjonali” tfisser sistema ta' referenza li tikkonsisti fi pjan wieqaf lonġitudinali X-Z, fuq pjan mindud X-Y u pjan wieqaf trasversali Y-Z (ara l-Anness 4, l-appendiċi, il-figura 6); il-gradilja tintuża biex tiddetermina r-relazzjonijiet dimensjonali bejn il-pożizzjonijiet tal-punti tad-disinn fuq d-disinji u l-pożizzjoni tagħhom fuq il-vettura attwali. Il-proċedura biex tiġi lokalizzata l-vettura fir-rispett tal-gradilja hija speċifikata fl-Anness 4; il-koordinati kollha li jirreferu għal ground żero għandhom jiġu bbażati fuq vettura f'kondizzjoni ta' sewqan (2) b' passiġġier wieħed fis-sit ta' quddiem, bil-massa tal-passiġġier li tkun ta' 75 kg ± 1 fil-mija.
                  
                              2.3.1.
                           
                           
                              Vetturi mgħammra b'sospensjoni li tkun tista' taġġusta l-ispazju minn mal-art għandhom jiġu ttestjati taħt il-kondizzjonijiet normali tal-użu speċifikati mill-manifattur.
                           
                        
            
                  2.4.
               
               
                  “Marki ta' referenza primarji” jfissru toqob, uċuħ, marki u sinjali ta' identifikazzjoni fuq il-body tal-vettura. It-tip ta' marka ta' referenza użata u l-pożizzjoni ta' kull marka relattiva għall-koordinati X, Y u Z tal-gradilja tridimensjonali ta' referenza u għall-pjan terran tad-disinn għandhom jiġu speċifikati mill-manifattur tal-vettura. Dawn il-marki jistgħu ikunu l-punti tal-kontroll użati għar-raġunijiet ta' immontar tal-bodi.
               
            
                  2.5.
               
               
                  “L-angolu tad-dahar tas-sit” tfisser l-angolu definit fl-Anness 3, paragrafu 2.6 jew 2.7.
               
            
                  2.6.
               
               
                  “L-angolu attwali tad-dahar tas-sit” tfisser l-angolu definit fl-Anness 3, paragrafu 2.6.
               
            
                  2.7.
               
               
                  “L-angolu indikat tad-dahar tas-sit” tfisser l-angolu definit fl-Anness 3, paragrafu 2.7.
               
            
                  2.8.
               
               
                  “Punti V” tfisser punti illi l-pożizzjoni tagħhom fil-kompartiment tal-passiġġier hija ddeterminata mill-pjani wieqfa lonġitudinali li jgħaddu miċ-ċentri tal-posizzjonijiet indikati ta' bilqiegħda ta' barra nett, fuq is-sit ta' quddiem u f'relazzjoni mal-punt “R” u l-angolu indikat tad-dahar tas-sit, liema punti jintużaw biex tiġi vverifikata l-konformità mal-ħtiġiet tal-kamp viżiv
               
            
                  2.9.
               
               
                  “Il-punt R jew il-punt ta' referenza għal bilqiegħda”
               
            
                  2.10.
               
               
                  “Il-punt H” tfisser il-punt iddefinit fl-Anness 3, paragrafu 2.3.
               
            
                  2.11.
               
               
                  “Il-punti datum tal-windskrin” tfisser il-punti lokalizzati fl-intersezzjoni mal-windskrin ta' linji li jirradjaw ’il quddiem mill-punti V għas-superfiċi esterjuri tal-windskrin.
               
            
                  2.12.
               
               
                  “Vetturi blindati” tfisser vetturi maħsuba għall-protezzjoni ta' passiġġieri u/jew ta' merkanzija trasportati u li jikkonformaw mal-ħtiġijiet ta' kontra l-bullits b'kisi ta' blindatura.
               
            
                  2.13.
               
               
                  “Żona trasparenti” tfisser dik iż-żona tal-windskrin ta' vettura jew superfiċi oħra tal-ħġieġ illi t-trażmissjoni tad-dawl minnha, imkejla f'angolu skwerra mas-superfiċi, ma tkunx inqas minn 70 %. Fil-każ ta' vetturi blindati l-fattur ta' trażmissjoni tad-dawl ma jkunx inqas minn 60 %.
               
            
                  2.14.
               
               
                  “Punti P” tfisser il-punti li madwarhom iddur ras is-sewwieq meta jkun qed iħares lejn oġġetti fuq pjan mindud fuq l-istess livell tal-għajnejn.
               
            
                  2.15.
               
               
                  “Punti E” tfisser punti li jirrappreżentaw iċ-ċentru ta' għajnejn is-sewwieq u dawk użati biex jistmaw kemm jagħttu mill-firxa viżiva l-pilastri A.
               
            
                  2.16.
               
               
                  “Pilastru A” tfisser kull appoġġ tas-saqaf li qiegħed ’il quddiem mill-pjan trasversali wieqaf li qiegħed 68 mm quddiem il-punti V u tinkludi oġġetti li mhumiex trasparenti, bħall-gwarniċ tal-windskrin u tal-bibien, li huma mwaħħlin jew imissu ma' dan l-appoġġ.
               
            
                  2.17.
               
               
                  “Medda tal-aġġustament minduda tas-sit” tfisser il-medda ta' pożizzjonijiet normali tas-sewqan indikati mill-manifattur tal-vettura għall-aġġustament tas-sit tas-sewwieq fid-direzzjoni tal-assi X (ara l-paragrafu 2.3 ta' hawn fuq).
               
            
                  2.18.
               
               
                  “Medda tal-aġġustament tas-sit estiża” tfisser il-medda indikata mill-manifattur tal-vettura għall-aġġustament tas-sit fid-direzzjoni tal-assi X (ara l-paragrafu 2.3 ta' hawn fuq) lil hinn mill-medda tal-pożizzjonijiet normali tas-sewqan speċifikati fil-paragrafu 2.16 u wżati biex jikkonvertu s-sits f'sodod jew biex jiffaċilitaw id-dħul fil-vettura.
               
            3.   L-APPLIKAZZJONI GĦALL-APPROVAZZJONI
      
               
                  3.1.
               
               
                  L-applikazzjoni għall-approvazzjoni ta’ tip ta’ vettura fir-rigward tat-tagħmir tal-firxa viżiva tas-sewwieq għandha titressaq mill-manifattur tal-vettura jew mir-rappreżentant akkreditat tiegħu.
               
            
               
                  3.2.
               
               
                  Għandu jkollha magħha d-dokumenti msemmija hawn taħt fi tliet kopji kif ukoll id-dettalji li ġejjin:
                  
                              3.2.1.
                           
                           
                              deskrizzjoni tat-tip ta' vettura fir-rigward tal-kriterji msemmija fil-paragrafu 2.2, flimkien ma' disinji dimensjonali u, jew ritratt jew espożizzjoni mwessa’ tal-kompartiment tal-passiġġieri. In-numri u/jew is-simboli li jidentifikaw it-tip ta' vettura għandhom jiġu speċifikati; u
                           
                        
                              3.2.2.
                           
                           
                              il-partikolari tal-marki ta' referenza ewlenin f'biżżejjed dettal li jippermettilhom jiġu identifikati faċilment u l-pożizzjoni ta' kull waħda minnhom b'relazzjoni mal-oħrajn u mal-punt “R” għandu jiġi vverifikat.
                           
                        
            
               
                  3.3.
               
               
                  Vettura li tirrappreżenta t-tip ta' vettura li għandha tiġi approvata għandha titressaq quddiem is-Servizz Tekniku li jkun qed iwettaq it-testijiet tal-approvazzjoni.
               
            4.   L-APPROVAZZJONI
      
               
                  4.1.
               
               
                  Jekk it-tip tal-vettura mressqa għall-approvazzjoni skont dan ir-Regolament jissodisfa r-rekwiżiti tal-paragrafu 5 hawn taħt, għandha tingħata l-approvazzjoni għal dik it-tip ta' vettura.
               
            
               
                  4.2.
               
               
                  Numru ta’ approvazzjoni għandu jiġi assenjat għal kull tip approvat; l-ewwel żewġ figuri (00 għar-Regolament fil-forma oriġinali tiegħu) għandhom jindikaw is-serje ta’ emendi li jinkorporaw l-emendi tekniċi l-aktar reċenti u importanti magħmula għar-Regolament fiż-żmien tal-ħruġ tal-approvazzjoni. L-istess Parti Kontraenti ma għandhiex tassenja l-istess numru għall-istess tip ta' vettura li tkun mgħammra b'tip ieħor ta' firxa viżiva, jew għal tip ieħor ta' vettura.
               
            
               
                  4.3.
               
               
                  Għandha tintbagħat notifika ta’ approvazzjoni jew ta’ ċaħda ta’ approvazzjoni skont dan ir-Regolament lill-Partijiet ikkonċernati għall-Ftehim li japplikaw dan ir-Regolament permezz ta’ formola li tikkonforma mal-mudell fl-Anness 1 u ritratti u/jew disinji mogħtija mill-applikant f’format mhux ikbar mid-daqs A4 (210 × 297 mm) jew mitwi għal dak il-format u fuq skala xierqa.
               
            
               
                  4.4.
               
               
                  Ma’ kull vettura li tikkonforma ma' tip ta' vettura approvat skont dan ir-Regolament, għandha titwaħħal, b’mod li jidher u f’post li huwa faċilment aċċessibbli li jiġi speċifikat fuq il-formola tal-approvazzjoni, marka ta' approvazzjoni internazzjonali li tikkonforma mal-mudell li hemm spjegata fl-Anness 2 u li tikkonsisti minn:
                  
                              4.4.1.
                           
                           
                              ċirku madwar l-ittra “E” segwit min-numru li jiddistingwi lill-pajjiż li ta l-approvazzjoni (3);
                           
                        
                              4.4.2.
                           
                           
                              in-numru ta' dan ir-Regolament, segwit mill-ittra “R”, sing u n-numru tal-approvazzjoni, fuq il-lemin taċ-ċirku kif preskritt fil-paragrafu 4.4.1 ta' hawn fuq.
                           
                        
            
               
                  4.5.
               
               
                  Jekk il-vettura tkun konformi ma' tip ta’ vettura approvata, taħt wieħed jew aktar Regolamenti oħra annessi ma’ dan il-Ftehim, fil-pajjiż li jkun ħareġ l-approvazzjoni skont dan ir-Regolament, is-simbolu msemmi fil-paragrafu 4.4.1 ma għandux għalfejn jittenna; f'dan il-każ, ir-Regolament u n-numri tal-approvazzjoni u s-simboli addizzjonali għandhom jitqiegħdu f'kolonni wieqfa fuq in-naħa tal-lemin tas-simbolu li hemm preskritt fil-paragrafu 4.4.1 hawn fuq.
               
            
               
                  4.6.
               
               
                  Il-marka tal-approvazzjoni trid tkun tista' tinqara b'mod ċar u li ma tistax titħassar.
               
            
               
                  4.7.
               
               
                  Il-marka tal-approvazzjoni għandha titqiegħed qrib it-tabella tad-dejta tal-vettura jew fuqha.
               
            5.   L-ISPEĊIFIKAZZJONIJIET
      5.1.   Il-firxa viżiva tas-sewwieq.
      
               
                  5.1.1.
               
               
                  Il-parti trasparenti tal-windskrin għandha tinkludi għallinqas il-punti datum tal-windskrin (ara l-Anness 4, l-appendiċi, il-figura 1):
                  
                              5.1.1.1.
                           
                           
                              punt datum mindud ’il quddiem minn V1 u 17 fuq in-naħa tax-xellug (ara l-Anness 4, l-appendiċi, il-figura 1)
                           
                        
                              5.1.1.2.
                           
                           
                              punt datum wieqaf fuq ’il quddiem minn V1 u 7 fuq il-mindud
                           
                        
                              5.1.1.3.
                           
                           
                              punt datum wieqaf taħt ’il quddiem minn V2 u 5 taħt il-mindud;
                           
                        
                              5.1.1.4.
                           
                           
                              biex tiġi vverifikata l-konformità mar-rekwiżit ta' viżjoni 'l quddiem fuq in-nofs oppost tal-windskrin, għandhom jinkisbu tliet punti datum, simmetriċi mal-punti ddefiniti fil-paragrafi 5.1.1.1 sa 5.1.1.3 b'relazzjoni mal-pjan lonġitudinali medjan tal-vettura.
                           
                        
            
               
                  5.1.2.
               
               
                  L-angolu ta' ostakolu għal kull pilastru “A”, kif deskritt fil-punt 5.1.2.1, m'għandux jaqbeż 6° (ara l-Anness 4, l-appendiċi, il-figura 3). Fil-każ ta' vetturi blindati dan l-angolu ma għandux ikun ikbar minn 10°.
                  L-angolu ta' ostakolu tal-pilastru “A” fuq in-naħa tal-passiġġier, kif deskritt fil-punt 5.1.2.1.2, m'hemmx bżonn ikun determinat jekk iż-żewġ pilastri huma ppustjati simmetrikament b'relazzjoni mal-pjan medjan wieqaf lonġitudinali tal-vettura.
               
            
               
                  5.1.2.1.
               
               
                  L-angolu ta' ostakolu ta' kull pilastru “A” għandu jitkejjel billi jiġu superimposti fuq pjan iż-żewġ sezzjonijiet mindudin li ġejjin:
                  
                              Sezzjoni 1
                           
                           
                              :
                           
                           
                              Billi tibda mill-punt Pm li qiegħed fil-post definit fil-punt 5.3.1.1, pinġi pjan li jifforma angolu ta' 2° 'il fuq b'relazzjoni mal-pjan il-mindud li jgħaddi 'l quddiem minn ġol-Pm. Iddetermina s-sezzjoni minduda tal-pilastru “A” li tibda mill-iktar ’il quddiem tal-intersezzjoni tal-pilastru “A” u l-pjan inklinat (ara l-Anness 4, l-appendiċi, il-figura 2).
                           
                        
                              Sezzjoni 2
                           
                           
                              :
                           
                           
                              Irrepeti l-istess proċedura, billi tieħu pjan li jinżel f'angolu ta' 5° 'l isfel b'relazzjoni mal-pjan mindud li jgħaddi 'l quddiem minn ġol-Pm (ara l-Anness 4, l-appendiċi, figura 2).
                           
                        
            
               
                  5.1.2.1.1.
               
               
                  L-angolu ta' ostakolu tal-pilastru “A” fuq in-naħa tas-sewwieq huwa l-angolu ffurmat fuq il-vista tal-pjan minn parallel, li jibda mill-E2, għat-tanġent li jgħaqqad l-E1 mat-tarf ta' barra tas-Sezzjoni S2 u t-tanġent li jgħaqqad l-E2 mat-tarf ta' ġewwa tas-Sezzjoni S1 ara l-Anness 4, l-appendiċi, il-figura 3).
               
            
               
                  5.1.2.1.2.
               
               
                  L-angolu ta' ostakolu tal-pilastru “A” fuq in-naħa tal-passiġġier huwa l-angolu ffurmat fuq il-vista tal-pjan mit-tanġent li jgħaqqad l-E3 mat-tarf ta' ġewwa tas-Sezzjoni S1 u parallel, li jibda mill-E3, għat-tanġent li jgħaqqad l-E4 mat-tarf ta' barra tas-Sezzjoni S2 (ara l-Anness 4, l-appendiċi, il-figura 3).
               
            
               
                  5.1.2.2.
               
               
                  Ebda vettura ma għandu jkollha iżjed minn żewġ pilastri A.
               
            
               
                  5.1.3.
               
               
                  Minbarra l-ostakoli maħluqa mill-pilastri “A”, il-vireg ta' diviżjoni tal-ventilatur jew tat-tieqa tal-ġenb, fissi jew mobbli, l-erjals ta' barra tar-radju, il-mirja li minnhom tara wara u l-wajpers tal-windskrin, ma għandu jkun hemm ebda ostakolu għall-firxa viżiva diretta tas-sewwieq 180° ’il quddiem taħt il-pjan mindud li jgħaddi minn ġol-V1, u fuq tliet pjanijiet minn ġol-V2, wieħed perpendikolari għall-pjan X-Z u li jinklina 'l quddiem b'4° taħt l-orizzontal, u t-tnejn l-oħra perpendikolari għall-pjan Y-Z u li jinklinaw 4° taħt l-orizzontal (ara l-Anness 4, l-appendiċi, il-figura 4).
                  Dawn li ġejjin mhumiex ikkunsidrati bħala ostakoli għall-firxa viżiva:
                  
                              (a)
                           
                           
                              trażmettituri “tal-erjil tar-radju” imdaħħlin jew stampati, li ma jkunux iżjed wesgħin minn dan li ġej:
                              
                                          (i)
                                       
                                       
                                          trażmettituri imdaħħlin: 0,5 mm,
                                       
                                    
                                          (ii)
                                       
                                       
                                          trażmettituri stampati: 1,0 mm. Dawn it-trażmettituri “tal-erjil tar-radju” ma għandhomx jaqsmu ż-żona A (4). Iżda tliet trażmettituri “tal-erjil tar-radju” jistgħu jaqsmu ż-żona A jekk il-wisa’ ma taqbisx iż-0,5 mm.
                                       
                                    
                        
                              (b)
                           
                           
                              fiż-żona A “defrosting/demisting” normalment f'forma “żigżag” jew sinusodjali bid-daqsijiet li ġejjin:
                              
                                          (i)
                                       
                                       
                                          wisa’ massimu viżibbli: 0,030 mm
                                       
                                    
                                          (ii)
                                       
                                       
                                          id-densità massima tat-trażmettitur:
                                          
                                                      a.
                                                   
                                                   
                                                      jekk it-trażmettituri jkunu weqfin: 8/cm,
                                                   
                                                
                                                      b.
                                                   
                                                   
                                                      jekk it-trażmettituri jkunu mindudin: 5/cm.
                                                   
                                                
                                    
                        
            
               
                  5.1.3.1
               
               
                  Ostakolu magħmul mix-xifer tar-rota tal-istering u l-panew tal-istrumenti ġor-rota tal-istering ikun aċċettat jekk pjan minn ġol-V2, perpendikulari għall-pjan x – z u tanġenzjali għall-ogħla punt tax-xifer tar-rota tal-istering, ikun jintlewa 'l isfel b'mill-inqas 1° taħt l-orizzontal.
                  Jekk ir-rota tal-istering tkun waħda li taġġusta ruħha, għandha tkun imqiegħda fil-pożizzjoni normali indikata mill-manifattur, jew jekk dan ma jistax isir, fin-nofs tal-limiti tal-aġġustamenti.
               
            5.2.   Il-pożizzjonijiet tal-punti V
      
               
                  5.2.1.
               
               
                  Il-pożizzjonijiet tal-punti V b'relazzjoni mal-punt “R”, kif indikat mill-koordinati XYZ minn fuq il-gradilja ta' referenza tridimensjonali, huma kif murija fit-Tabelli I u IV.
               
            
               
                  5.2.2.
               
               
                  It-Tabella I tindika l-koordinati ewlenin għal angolu ippjanat ta' 25° tad-dahar tas-sit. Id-direzzjoni pożittiva tal-koordinati hija indikata fil-figura 1 fl-appendiċi tal-Anness 4.
                  
                     Tabella I
                  
                  
                              Il-punt V
                           
                           
                              X
                           
                           
                              Y
                           
                           
                              Z
                           
                        
                              V1
                           
                           
                              68  mm
                           
                           
                              –5  mm
                           
                           
                              665  mm
                           
                        
                              V2
                           
                           
                              68  mm
                           
                           
                              –5  mm
                           
                           
                              589  mm
                           
                        
            5.3.   Il-pożizzjonijiet tal-punti P
      
               
                  5.3.1.
               
               
                  Il-pożizzjonijiet tal-punti P b'relazzjoni mal-punt “R”, kif indikat mill-koordinati XYZ minn fuq il-gradilja tar-referenza tridimensjonali, huma kif murija fit-Tabelli II, III u IV.
               
            
               
                  5.3.1.1.
               
               
                  It-Tabella II tqiegħed il-koordinati bażi għal angolu ippjanat ta' 25° tad-dahar tas-sit. Id-direzzjoni pożittiva tal-koordinati hi mniżżla fl-Anness 4, l-appendiċi, il-figura 1.
                  Il-punt Pm huwa l-punt ta' intersezzjoni bejn il-linja dritta li tagħqad il-P1, u l-P2 u l-pjan wieqaf lonġitudinali li jgħaddi mill-punt “R”.
                  
                     Tabella II
                  
                  
                              Punt P
                           
                           
                              X
                           
                           
                              Y
                           
                           
                              Z
                           
                        
                              P1
                           
                           
                              35  mm
                           
                           
                              –20  mm
                           
                           
                              627  mm
                           
                        
                              P2
                           
                           
                              63  mm
                           
                           
                              47  mm
                           
                           
                              627  mm
                           
                        
                              Pm
                           
                           
                              43,36  mm
                           
                           
                              0  mm
                           
                           
                              627  mm
                           
                        
            
               
                  5.3.1.2.
               
               
                  It-Tabella III turi l-korrezzjonijiet addizzjonali li għandhom isiru għall-koordinati tal-P1 u l-P2 meta l-medda tal-aġġustament orizzontali tas-sit kif iddefinit fil-paragrafu 2.16 jaqbeż il-108 mm. Id-direzzjoni pożittiva għall-koordinati hija indikata fl-Anness 4, l-appendiċi, il-figura 1.
                  
                     Tabella III
                  
                  
                              Medda tal-aġġustament orizzontali tas-sit
                           
                           
                              Δx
                           
                        
                              108 sa 120 mm
                           
                           
                              –13  mm
                           
                        
                              121 sa 132 mm
                           
                           
                              –22  mm
                           
                        
                              133 sa 145 mm
                           
                           
                              –32  mm
                           
                        
                              146 sa 158 mm
                           
                           
                              –42  mm
                           
                        
                              aktar minn 158 mm
                           
                           
                              –48  mm
                           
                        
            5.4.   Il-korrezzjoni għall-angoli ppjanati tad-dahar tas-sits minbarra dawk ta' 25°
      It-Tabella IV turi l-korrezzjonijiet ulterjuri li għandhom isiru fuq il-koordinati X u Z ta' kull punt P u kull punt V meta l-angolu ppjanat tad-dahar tas-sit ma jkunx ta' 25°. Id-direzzjoni pożittiva tal-koordinati hija indikata fil-figura 1 fl-appendiċi tal-Anness 4.
      
         Tabella IV
      
      
                  L-angolu tad-dahar tas-sit
                  (fi °)
               
               
                  koordinati orizzontali
                  Δx
               
               
                  Koordinati weqfin
                  Δz
               
            
                  5 
               
               
                  – 186  mm
               
               
                  28  mm
               
            
                  6 
               
               
                  – 177  mm
               
               
                  27  mm
               
            
                  7 
               
               
                  – 167  mm
               
               
                  27  mm
               
            
                  8 
               
               
                  – 157  mm
               
               
                  27  mm
               
            
                  9 
               
               
                  – 147  mm
               
               
                  26  mm
               
            
                  10 
               
               
                  – 137  mm
               
               
                  25  mm
               
            
                  11 
               
               
                  – 128  mm
               
               
                  24  mm
               
            
                  12 
               
               
                  – 118  mm
               
               
                  23  mm
               
            
                  13 
               
               
                  – 109  mm
               
               
                  22  mm
               
            
                  14 
               
               
                  –99  mm
               
               
                  21  mm
               
            
                  15 
               
               
                  –90  mm
               
               
                  20  mm
               
            
                  16 
               
               
                  –81  mm
               
               
                  18  mm
               
            
                  17 
               
               
                  –72  mm
               
               
                  17  mm
               
            
                  18 
               
               
                  –62  mm
               
               
                  15  mm
               
            
                  19 
               
               
                  –53  mm
               
               
                  13  mm
               
            
                  20 
               
               
                  –44  mm
               
               
                  11  mm
               
            
                  21 
               
               
                  –35  mm
               
               
                  9  mm
               
            
                  22 
               
               
                  –26  mm
               
               
                  7  mm
               
            
                  23 
               
               
                  –18  mm
               
               
                  5  mm
               
            
                  24 
               
               
                  –9  mm
               
               
                  3  mm
               
            
                  25 
               
               
                  0  mm
               
               
                  0  mm
               
            
                  26 
               
               
                  9  mm
               
               
                  –3  mm
               
            
                  27 
               
               
                  17  mm
               
               
                  –5  mm
               
            
                  28 
               
               
                  26  mm
               
               
                  –8  mm
               
            
                  29 
               
               
                  34  mm
               
               
                  –11  mm
               
            
                  30 
               
               
                  43  mm
               
               
                  –14  mm
               
            
                  31 
               
               
                  51  mm
               
               
                  –18  mm
               
            
                  32 
               
               
                  59  mm
               
               
                  –21  mm
               
            
                  33 
               
               
                  67  mm
               
               
                  –24  mm
               
            
                  34 
               
               
                  76  mm
               
               
                  –28  mm
               
            
                  35 
               
               
                  84  mm
               
               
                  –32  mm
               
            
                  36 
               
               
                  92  mm
               
               
                  –35  mm
               
            
                  37 
               
               
                  100  mm
               
               
                  –39  mm
               
            
                  38 
               
               
                  108  mm
               
               
                  –43  mm
               
            
                  39 
               
               
                  115  mm
               
               
                  –48  mm
               
            
                  40 
               
               
                  123  mm
               
               
                  –52  mm
               
            5.5.   Il-pożizzjonijiet tal-punti E
      
               
                  5.5.1.
               
               
                  Il-punti E1 u E2 qegħdin imbegħdin b' 104 mm kull wieħed mill-P1.
                  L-E2 qiegħed 65 mm ’il bogħod mill-E1 (ara l-Anness 4, l-appendiċi, il-figura 4)
               
            
               
                  5.5.2.
               
               
                  Il-linja dritta li tgħaqqad l-E1 u l-E2 hi mdawwra madwar il-P1 sakemm it-tanġent li jgħaqqad l-E1 mat-tarf ta' barra tas-Sezzjoni 2 tal-pilastru “A” fuq in-naħa tas-sewwieq ikun normali mal-linja dritta E1-E2 (ara l-Anness 4, l-appendiċi, il-figura 3)
               
            
               
                  5.5.3.
               
               
                  Il-punti E3 u E4 qegħdin imbegħdin b' 104 mm kull wieħed mill-P1. L-E3 huwa 65 mm ’il bogħod mill-E4. (ara l-Anness 4, l-appendiċi, il-figura 4)
               
            
               
                  5.5.4.
               
               
                  Il-linja dritta E3-E4 hi mdawwra madwar il-P2 sakemm it-tanġent li jgħaqqad l-E4 mat-tarf ta' barra tas-Sezzjoni 2 tal-pilastru A fuq in-naħa tal-passiġġier ikun normali mal-linja dritta E3-E4 (ara l-Anness 4, l-appendiċi, il-figura 3)
               
            6.   IL-PROĊEDURA TAT-TEST
      6.1.   Il-firxa viżiva tas-sewwieq
      
               
                  6.1.1
               
               
                  Ir-relazzjonijiet dimensjonali bejn il-marki ta' referenza ewlenin tal-vettura u l-gradilja ta' referenza tridimensjonali għandhom ikunu ddeterminati permezz tal-proċess preskritt fl-Anness 4.
               
            
               
                  6.1.2.
               
               
                  Il-pożizzjonijiet tal-punti V1 u V2 hija ddeterminata b'relazzjoni mal-punt “R” kif indikat mill-koordinati XYZ tal-gradilja ta' referenza tridimensjonali u huma indikati fit-Tabella 1 fit-taqsima 5.2.2 u fit-Tabella IV fit-taqsima 5.4. Il-punti datum tal-windskrin imbagħad għandhom jinstabu permezz tal-punti V ikkoreġuti kif preskritt fil-paragrafu 5.1.1.
               
            
               
                  6.1.3.
               
               
                  Ir-relazzjonijiet bejn il-punti P u l-punt “R” u l-linja ċentrali tal-pożizzjoni bilqiegħda tas-sewwieq, kif indikata mill-koordinati XYZ tal-gradilja ta' referenza tridimensjonali, għandhom jiġu ddeterminati mit-Tabelli II u III fil-paragrafu 5.3. Il-korrezzjoni għall-angoli ppjanati tad-dahar tas-sit li mhumiex ta' 25°grad tidher fit-Tabella IV fit-taqsima 5.4.
               
            
               
                  6.1.4.
               
               
                  L-angolu ta' ostakolu (ara l-paragrafu 5.1.2) għandu jitkejjel fil-pjanijiet inklinati kif indikat fl-Anness 4, l-appendiċi, il-Figura 2. Ir-relazzjoni bejn il-P1 u l-P2, li huma konnessi mal-E1 u l-E2, u l-E3 u l-E4, rispettivament, hi murija fl-Anness 4, l-appendiċi, il-figura 5.
               
            
               
                  6.1.4.1.
               
               
                  Il-linja dritta E1-E2 għandha titqiegħed kif deskritt fil-paragrafu 5.5.2. L-angolu tal-ostakolu tal-pilastru A fuq in-naħa tas-sewwieq jitkejjel kif speċifikat fil-paragrafu 5.1.2.1.1.
               
            
               
                  6.1.4.2.
               
               
                  Il-linja dritta E3-E4 għandha titniżżel kif deskritt fil-paragrafu 5.5.4. L-angolu ta' ostakolu tal-pilastru A fuq in-naħa tal-passiġġier għandu imbagħad jitkejjel kif speċifikat fil-paragrafu 5.1.2.1.2.
               
            
               
                  6.1.5
               
               
                  Il-manifattur jista' jkejjel l-angolu ta' ostakolu jew fuq il-vettura jew fid-disinji. F'każ ta' dubju is-Servizzi Tekniċi jistgħu jeħtieġu li jitwettqu t-testijiet fuq il-vettura.’
               
            7.   IL-MODIFIKAZZJONI TAT-TIP TA’ VETTURA U L-ESTENSJONI TAL-APPROVAZZJONI
      
               
                  7.1.
               
               
                  Kull modifika tat-tip ta' vettura kif iddefinit fil-paragrafu 2.2 hawn fuq, għandha tkun innotifikata lid-Dipartiment Amministrattiv li approva t-tip ta' vettura. Id-dipartiment jista’ mbagħad jew:
                  
                              7.1.1.
                           
                           
                              jikkunsidra li l-modifiki li saru ma għandhomx effett negattiv fuq il-kundizzjonijiet għall-għotja tal-approvazzjoni u jagħtu estenzjoni tal-approvazzjoni;
                           
                        
                              7.1.2.
                           
                           
                              jikkunsidraw li l-modifiki li saru jaffettwaw il-kundizzjonijiet għall-għotja tal-approvazzjoni u jitolbu li jsiru iżjed testijiet jew kontrolli qabel ma jagħtu l-estenzjoni tal-approvazzjoni.
                           
                        
            
               
                  7.2.
               
               
                  Il-konferma jew ir-rifjut tal-approvazzjoni, li tispeċifika t-tibdiliet, għandha tkun ikkomunikata lill-Partijiet Kontraenti għall-Ftehim li japplikaw dan ir-Regolament permezz tal-proċedura indikata fil-paragrafu 4.3 hawn fuq.
               
            
               
                  7.3.
               
               
                  L-Awtorità Kompetenti għandha tinforma lill-Partijiet Kontraenti oħrajn bl-estenzjoni permezz tal-formola ta' komunikazzjoni li tidher fl-Anness 2 għal dan ir-Regolament. Għandha tassenja numru serjali lil kull estenzjoni li jkun magħruf bħala n-numru tal-estenzjoni.
               
            8.   KONFORMITÀ TAL-PRODUZZJONI
      
               
                  8.1.
               
               
                  Il-konformità tal-proċeduri tal-produzzjoni għandha tkun konformi mad-dispożizzjonijiet ġenerali ddefiniti fl-Appendiċi 2 tal-Ftehim (E/ECE/324-E/ECE/TRANS/505/Rev.2), u jissodisfaw il-kundizzjonijiet li ġejjin:
               
            
               
                  8.2.
               
               
                  Kull vettura approvata skont dan ir-Regolament għandha tkun immanifatturata b'mod li tikkonforma mat-tip approvat billi tissodisfa r-rekwiżiti stabbiliti fil-paragrafu 5 ta' hawn fuq.
               
            
               
                  8.3.
               
               
                  L-Awtorità Kompetenti li tkun tat l-approvazzjoni tista’ fi kwalunkwe ħin tivverifika l-konformità tal-mezzi ta’ kontroll li huma applikabbli għal kull unità tal-produzzjoni. Il-frekwenza normali ta' dawn il-verifiki għandha tkun ta' darba kull sentejn.
               
            9.   SANZJONIJIET GĦAL NUQQAS TA’ KONFORMITÀ TAL-PRODUZZJONI
      
               
                  9.1.
               
               
                  L-approvazzjoni mogħtija fir-rigward tat-tip tal-vettura skont dan ir-Regolament tista’ tiġi rtirata jekk ir-rekwiżiti stipulati fil-paragrafu 8 ta' hawn fuq ma jkunux rispettati.
               
            
               
                  9.2.
               
               
                  Jekk Parti Kontraenti tirtira l-approvazzjoni li kienet tat qabel, għandha minnufih tavża b'dan lill-Partijiet Kontraenti l-oħra li qed japplikaw dan ir-Regolament permezz ta' formola ta' komunikazzjoni konformi mal-mudell fl-Anness 1 għal dan ir-Regolament.
               
            10.   IL-PRODUZZJONI MWAQQFA GĦAL KOLLOX
      Jekk id-detentur ta' approvazzjoni jieqaf b'mod permanenti mill-manifattura ta' tip ta' vettura approvat skont dan ir-Regolament, għandu jinforma b'dan lill-awtorità li tat l-approvazzjoni, li min-naħa tagħha għandha tinnotifika minnufih lill-Partijiet Kontraenti l-oħra għall-Ftehim li qegħdin japplikaw dan ir-Regolament, permezz ta' formola ta' komunikazzjoni li tikkonforma mal-mudell fl-Anness 1 għal dan ir-Regolament.
      11.   L-ISMIJIET U L-INIDRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TAL-APPROVAZZJONI, U TAD-DIPARTMENTI AMMINISTRATTIVI
      Il-Partijiet Kontraenti għall-Ftehim, li japplikaw dan ir-Regolament, għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi risponsabbli mit-twettiq tat-testijiet tal-approvazzjoni, u tad-Dipartimenti Amminstrattivi li jagħtu l-approvazzjoni u fejn għandhom jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-irtirar tal-approvazzjoni.
      
         (1)  Kif iddefinit fl-Anness 7 tar-Riżoluzzjoni Konsolidata dwar il-Kostruzzjoni tal-Vetturi (R.E.3) (id-dokument TRANS/WP.29/78/Rev.1/Amend.2 kif emendat l-aħħar mill-Amend.4).
      
         (2)  Il-massa ta' vettura f'kondizzjoni ta' sewqan tinkludi l-massa tal-vettura bil-bodi, bil-likwidi tat-tkessiħ, bil-lubrikanti, bil-karburant, 100 fil-mija talikwidi oħra, l-għodda, l-istepni u s-sewwieq. Il-massa tas-sewwieq hija stmata għal 75 kg (imqassmin kif ġej: 68 kg għall-massa tal-persuna u 7 kg għall-massa ta' dak li qed jinġarr, skont l-Istandard ISO 2416:1992. It-tank fih 90 fil-mija u l-kontenituri l-oħra tal-likwidi (minbarral dawk li huma maħsubin għall-ilma li jkun skart) fihom 100 fil-mija tal-kapaċità ddikjarata mill-manifattur.
      
         (3)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vojta), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vojta), 31 għall-Bożnja u Ħerzegovina, 32 għal-Latvja, 33 (vojta), 34 għall-Bulgarija, 35 (vojta), 36 għal-Litwanja, 37 għat-Turkija, 38 (vojta), 39 għall-Ażerbajġan, 40 għall-ex-Repubblika Jugożlava tal-Maċedonja, 41 (vojta), 42 għall-Komunità Ewropea (L-approvazzjonijiet jingħataw mill-Istati Membri tagħha li jużaw il-marka tal-approvazzjoni ECE rispettiva tagħhom), 43 għall-Ġappun, 44 (vojta), 45 għall-Awstralja, 46 għall-Ukraina, 47 għall-Afrika t’Isfel, 48 għan-New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malażja, 53 għat-Tajlandja, 54 u 55 (vojta) u 56 għall-Montenegro. In-numri sussegwenti għandhom jiġu assenjati lill-pajjiżi l-oħra fl-ordni kronoloġiku li fiha jirratifikaw il-Ftehim Li Jikkonċerna L-Adozzjoni Ta’ Preskrizzjonijiet Tekniċi Uniformi Għall-Vetturi bir-Roti, Għal-apparat U Għall-Partijiet Li Jistgħu jitwaħħlu u/jew jintużaw Fuq Vetturi Bir-Roti U L-Kondizzjonijiet Għall-Għarfien Reċiproku tal-Approvazzjonijiet Mogħtija Abbażi ta’ dawn il-Preskrizzjonijiet jew l-ordni kronoloġika li bihom jaċċettaw dan il-Ftehim, u n-numri assenjati b’dan il-mod għandhom ikunu kkomunikati mis-Segretarju-Ġenerali tan-Nazzjonijiet Uniti lill-Partijiet Kontraenti għall-Ftehim.
      
         (4)  Kif inhu ddefinit fl-Anness 18, il-paragrafu 2.2 tar-Regolament Nru 43 dwar l-approvazzjoni tal-ħġieġ u l-materjal tal-ħġieġ tas-sikurezza.
      
         ANNESS 1
         
            KOMMUNIKAZZJONI
         
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            L-isem tal-amministrazzjoni …
            li tikkonċerna (2):
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI RRIFJUTATA
            APPROVAZZJONI RTIRATA
            IL-PRODUZZJONI MWAQQFA GĦAL KOLLOX
            ta' tip ta' vettura fir-rigward tal-firxa viżiva 'l quddiem tas-sewwieq skont ir-Regolament Nru 125
            Nru tal-Approvazzjoni: …
            Estensjoni Nru: …
            1. Marka kummerċjali: …
            2. Tip u isem/ismijiet kummerċjali: …
            3. Isem u indirizz tal-manifattur: …
            4. Fejn applikabbli, l-isem u l-indirizz tar-rappreżentant tal-manifattur: …
            5. Deskrizzjoni qasira tal-vettura: …
            6. Dejta li tippermetti l-identifikazzjoni tal-punt ta' referenza “R” tal-pożizzjoni bilqiegħda ppjanata għass-sewwieq b'relazzjoni għall-marki ta' referenza ewlenin: …
            7. L-identifikazzjoni, il-post fejn qegħdin il-marki ewlenin ta' referenza u l-pożizzjonijiet tagħhom relattivi ma' xulxin:
            8. Id-data li fiha l-vettura tressqet għall-approvazzjoni tal-KEE: …
            9. Is-Servizz Tekniku li qed iwettaq it-testijiet tal-approvazzjoni: …
            10. Id-data tar-rapport maħruġ minn dan is-servizz: …
            11. In-numru tar-rapport maħruġ minn dan is-servizz: …
            12. L-approvazzjoni fir-rigward tal-firxa viżiva tas-sewwieq hija mogħtija/rrifjutata (2): …
            13. Post: …
            14. Data: …
            15. Firma: …
            16. Id-dokumenti msemmija hawn taħt, li fuqhom hemm l-approvazzjoni huma mehmużin ma' dan id-dokument in-numru indikat fuq:
            … tpinġijiet bil-qisien;
            … tpinġija mkabbra jew ritratt tal-kompartiment tal-passiġġieri
            17. Rimarki: …
            (1) Numru ta’ distinzjoni tal-pajjiż li jkun ta/estenda/irrifjuta/irtira l-approvazzjoni (ara d-dispożizzjonijiet ta’ approvazzjoni fir-Regolament).
            (2) Ħassar fejn ma japplikax.
         
      
      
         ANNESS 2
         
            ARRANĠAMENTI TAL-MARKI TAL-APPROVAZZJONI
         
         (ara l-paragrafi 4.4. sa 4.4.2 ta' dan ir-Regolament)
         
            
      
      
         ANNESS 3
         
            Il-proċedura biex jiġi ddeterminat il-punt “H” u l-angolu reali tat-torso f'pożizzjonijiet bilqiegħda fil-vetturi bil-mutur
         
         1.   L-GĦAN
         1.1.   Il-proċedura deskritta f'dan l-anness tintuża biex ikun stabbilit fejn jinsab il-punt “H” u l-angolu reali tat-torso għal pożżizjoni waħda, jew aktar pożizzjonijiet, ta' bilqiegħda f'vettura bil-mutur u biex tkun ivverifikata r-relazzjoni tad-dejta mkejla għall-ispeċifikazzjonijiet tad-disinn mogħtija mill-manifattur tal-vettura (1).
         2.   DEFINIZZJONIJIET
         Għall-għanijiet ta’ dan l-anness.
         2.1.   “Id-dejta ta’ referenza” tfisser karatteristika waħda jew diversi karatteristiċi minn dawn li ġejjin ta’ pożizzjoni bil-qiegħda:
         
                     2.1.1.
                  
                  
                     il-punt “H” u l-punt “R” u r-relazzjoni tagħhom;
                  
               
                     2.1.2.
                  
                  
                     l-angolu reali tat-torso u l-angolu tad-disinn tat-torso u r-relazzjoni tagħhom.
                  
               2.2.   “Il-magna tridimensjonali tal-punt ‘H’” (magna 3-D “H”) tfisser l-apparat użat għad-determinazzjoni tal-punti “H” u tal-angoli reali tat-torso. Dan l-apparat huwa deskritt fl-Appendiċi 1 għal dan l-anness.
         2.3.   Il-punt “H” tfisser iċ-ċentru tal-pern tat-torso u tal-koxxa tal-magna 3-D H installata fis-sit tal-vettura skont il-paragrafu 4 ta’ hawn taħt. Il-punt “H” jinstab fiċ-ċentru tal-linja ċentrali tal-apparat li hi bejn il-buttuni tal-viżjoni tal-punt “H” fuq kull naħa tal-magna 3-D H. Il-punt “H” jikkorrispondi teoretikament għall-punt “R” (għat-tolleranzi, ara l-paragrafu 3.2.2 isfel). Ladarba jkun iddeterminat skont il-proċedura deskritta fil-paragrafu 4, il-punt “H” jitqies bħala fiss f’relazzjoni mal-istruttura tal-kuxxin tas-sit u li jiċċaqlaq magħha meta s-sit ikun aġġustat;
         2.4.   “Il-punt “R”” jew “il-punt ta’ referenza ta’ bil-qiegħda” ifissru punt ta’ disinn iddefinit minn manifattur tal-vettura għal kull pożizzjoni bilqiegħda u stabbilit fir-rigward tas-sistema tridimensjonali ta’ referenza;
         2.5.   “Il-linja tat-torso” tfisser il-linja ċentrali tas-sonda tal-magna 3-D H meta s-sonda tkun fil-pożizzjoni għalkollox lura;
         2.6.   “L-angolu reali tat-torso” tfisser l-angolu mkejjel bejn linja vertikali mil-punt “H” u l-linja tat-torso bl-użu tal-angolu ta’ wara tal-kwadrant fil-magna 3-D H. L-angolu reali tat-torso jikkorrispondi teoretikament mal-angolu tat-torso ddisinjat (għat-tolleranzi ara l-paragrafu 3.2.2. hawn taħt).
         2.7.   “L-angolu tat-torso skont id-disinn” tfisser il-qisien tal-angolu bejn linja vertikali li tgħaddi mill-punt “R” u l-linja tat-torso f'pożizzjoni li tikkorrispondi mal-pożizzjoni skont id-disinn tad-dahar tas-sit stabbilit mill-manifattur tal-vettura.
         2.8.   “Il-pjan ċentrali tal-okkupant” (CPO) tfisser il-pjan medjan tal-magna 3-D H imqiegħed f'kull pożizzjoni ta' bilqiegħda indikata; huwa rrappreżentat mill-koordinat tal-punt“H” fuq l-assi Y. Għas-sits individwali, il-pjan ċentrali tas-sit jikkoinċida mal-pjan ċentrali tal-okkupant. Għas-sits l-oħra, il-pjan ċentrali tal-okkupant ikun speċifikat mill-manifattur.
         2.9.   “Sistema ta' referenza tridimenzjonali” tfisser sistema kif inhi deskritta fl-Appendiċi 2 ta' dan l-anness.
         2.10.   “Marki ta' riferiment” huma punti fiżiċi (toqob, uċuh, marki jew marki forma ta' sinniet) fuq il-bodi tal-vettura ddefiniti mill-manifattur.
         2.11.   “Attitudni ta' qisien tal-vettura” tfisser il-pożizzjoni tal-vettura ddefinita mill-koordinati tal-marki ta' riferiment fis-sistema ta' referenza tridimensjonali.
         3.   ĦTIĠIET
         3.1.   It-tressiq tad-dejta
         Għal kull pożizzjoni bilqiegħda fejn hija meħtieġa d-dejta ta' referenza biex turi konformità mad-dispożizzjonijiet ta' dan ir-Regolament, id-dejta kollha li ġejja, jew selezzjoni xierqa minnha għandha titressaq fil-formola indikata fl-Appendiċi 3 ta' dan l-anness:
         
                     3.1.1.
                  
                  
                     il-koordinati tal-punt “R” b'relazzjoni mas-sistema ta' referenza tridimensjonali;
                  
               
                     3.1.2.
                  
                  
                     l-angolu ddiżinjat għat-torso;
                  
               
                     3.1.3.
                  
                  
                     l-indikazzjonijiet kollha meħtieġi biex jiġi aġġustat is-sit (jekk dan jista' jiġi aġġustat) għall-pożizzjoni għall-qisien stipulat fil-paragrafu 4.3 hawn taħt.
                  
               3.2.   Ir-relazzjoni bejn id-dejta mkejla u l-ispeċifikazzjonijiet tad-disinn
         3.2.1.   Il-koordinati tal-punt “H” u l-valur tal-angolu reali tat-torso miksub permezz tal-proċedura stipulata fil-paragrafu 4 hawn taħt għandhom jiġu mqabbla, rispettivament, mal-koordinati tal-punt “R” u l-valur tal-angolu tat-torso fid-disinn indikat mill-manifattur tal-vettura.
         3.2.2.   Il-pożizzjonijiet relattivi tal-punt “R” u l-punt “H” u r-relazzjoni bejn l-angolu tat-torso ddiżenjat u l-angolu reali tat-torso jkunu meqjusa aċċettabbli għall-pożizzjoni bilqiegħda kkonċernata jekk il-punt “H”, kif definit mill-koordinati tiegħu, ikun fi kwadru li l-ġnub tiegħu jkunu twal 50 mm u d-djagunali tagħhom jissallbu fil-punt “R”, u jekk id-differenza bejn l-angolu reali tat-torso u l-angolu ddiżinjat tat-torso hija ta' bejn 5o u inqas.
         3.2.3.   Jekk dawn il-kundizzjonijiet ikunu sodisfatti, il-punt “R” u l-angolu ddiżinjat tat-torso għandhom jintużaw biex juru l-konformità mad-dispożizzjonijiet ta' dan ir-Regolament;
         3.2.4.   Jekk il-punt “H” jew l-angolu reali tat-torso ma jissodisfawx il-ħtiġiet tal-punt 3.2.2 ta' hawn fuq, il-punt “H” u l-angolu reali tat-torso għandhom jitkejlu darbtejn oħra (tliet darbiet b'kollox). Jekk ir-riżultati ta' tnejn minn dawn it-tliet operazzjonijiet jissodisfaw il-ħtiġijiet, japplikaw il-kundizzjonijiet stipulati fil-paragrafu 3.2.3 ta' hawn fuq;
         3.2.5.   Jekk ir-riżultati ta' mill-inqas tnejn minn dawn it-tliet operazzjonijiet deskritti fil-paragrafu 3.2.4 ta' hawn fuq ma jissodisfawx il-ħtiġiet tal-paragrafu 3.2.2, jew jekk ma tistax issir verifika minħabba li l-manifattur tal-vettura ma tax informazzjoni dwar il-punt “R” jew dwar l-angolu ddiżenjat tat-torso, għandhom jintużaw l-punt tat-tislib tat-tliet punti mkejlin jew il-medja tat-tliet angoli mkejlin u jkunu meqjusa li huma applikabbli fil-każijiet kollha fejn jissemma l-punt “R” jew l-angolu ddiżenjat tat-torso f'dan ir-Regolament.
         4.   IL-PROĊEDURA GĦAD-DETERMINAZZJONI TAL-PUNT “H” U L-ANGOLU REALI TAT-TORSO
         4.1.   Il-vettura għandha tiġi prekondizzjonata, għad-diskrezzjoni tal-manifattur, f'temperatura ta' 20o C + 10o C biex ikun żgurat li l-materjal tas-sit jasal għat-temperatura ambjentali. Jekk ħadd qatt ma poġġa fis-sit li se jiġi kkontrollat, għandha tpoġġi persuna, jew jitpoġġa oġġett li jiżen bejn 70 u 80 kg, darbtejn għal minuta kull darba, biex jilwi l-kuxin u d-dahar. Fuq talba tal-manifattur, il-muntaturi kollha tas-sits għandhom jibqgħu vojta għal perjodu minimu ta' 30 minuta qabel l-installazzjoni tal-magna 3-D H.
         4.2.   Il-vettura għandha tkun fil-pożizzjoni ta’ kejl iddefinita fil-paragrafu 2.11 ta’ hawn fuq.
         4.3.   Is-sit, jekk ikun jista’ jiġi aġġustat, għandu l-ewwel ikun aġġustat għall-pożizzjoni l-iktar lura ta’ sewqan jew ta’ ġarr, kif indikat mill-manifattur tal-vettura, filwaqt li jitqies biss l-aġġustament lonġitudinali tas-sit, u jkun eskluż il-moviment tas-sit li jintuża għal finijiet oħra li ma jkunux dawk ta’ sewqan jew ta’ ġarr normali. Meta jkunu jeżistu modi oħra ta’ aġġustament tas-sit (vertikali, angolari, tad-dahar tas-sit, eċċ) dawn imbagħad se jkunu aġġustati għall-pożizzjoni speċifikata mill-manifattur tal-vettura. Għas-sits bis-sospensjoni, il-pożizzjoni vertikali għandha tkun iffissata b’mod riġidu b’mod li tikkorrispondi għal pożizzjoni normali ta’ sewqan skont kif ikun speċifikat mill-manifattur.
         4.4.   Iż-żona tal-pożizzjoni ta’ bilqiegħda li tkun ħadet il-magna 3-D H għandha tkun miksija bi drapp tal-qoton tal-musulina, ta’ daqs biżżejjed u ta’ tessut adattat, deskritt bħala drapp tal-qoton sempliċi li jkollu 18.9 ħajt għal kull ċm2 u li jiżen 0,228 kg/m2 jew li jkun drapp innitjat jew li ma jkunx minsuġ li jkollu karatteristiċi ekwivalenti.
         Jekk it-test isir fuq sit barra mill-vettura, l-art li fuqha jitpoġġa s-sit għandu jkollha l-istess karatteristiċi essenzjali (2) bħall-art tal-vettura li fiha jkun hemm il-ħsieb li jintuża s-sit.
         4.5.   Qiegħed is-sit u l-immontar tad-dahar tal-magna 3-D H b’mod u manjiera li l-pjan ċentrali tal-okkupant (CPO) jikkoinċidi mal-pjan ċentrali tal-magna 3-D H. Fuq talba tal-manifattur, il-magna 3-D H tista’ tiġi mċaqilqa ’l ġewwa fejn għandu x’jaqsam s-CPO jekk il-magna 3-D H titqiegħed tant ’il barra li t-tarf tas-sit mhux se jħalli l-livellar tal-magna 3-D H..
         4.6.   Waħħal l-immontar tas-sieq u tan-naħa t’isfel tar-riġel mal-immontar tal-qiegħ tas-sit, jew b’mod individwali jew billi tuża t-T-bar u l-immontar tan-naħa t’isfel tar-riġel. Il-linja li tgħaddi mill-buttuni tal-vista tal-punt “H” għandha tkun parallela mal-art u perpendikulari mal-pjan ċentrali lonġitudinali tas-sit.
         4.7.   Aġġusta l-pożizzjonijiet tas-sieq u tar-riġel tal-magna 3-D H kif ġej:
         4.7.1.   Il-pożizzjoni ta’ bilqiegħda ppjanata: is-sewwieq u passiġġier fuq quddiem u fin-naħa ta’ barra
         
                  
                     4.7.1.1.
                  
                  
                     L-immontar kemm tas-sieq kif ukoll tar-riġel għandhom ikunu mċaqalqa ’l quddiem b’mod u manjiera li s-saqajn jieħdu pożizzjonijiet naturali mal-art, bejn il-pedali tat-tħaddim jekk dan ikun meħtieġ. Fejn ikun possibbli, is-sieq xellugija għandha titqiegħed bejn wieħed u ieħor l-istess distanza fuq ix-xellug tal-pjan ċentrali tal-magna 3-D H bl-istess mod kif is-sieq leminija għandha titqiegħed fuq il-lemin. L-invell li jivverifika l-orjentazzjoni trasversali tal-magna 3-D H jinġieb għall-pożizzjoni orizzontali permezz ta’ aġġustament mill-ġdid tal-qiegħ tas-sit jekk ikun meħtieġ, jew billi jiġi aġġustat l-immontar tas-sieq u tar-riġel lejn wara. Il-linja li tgħaddi mill-buttuni tal-vista tal-punt “H” għandhom jinżammu perpendikulari għall-pjan ċentrali lonġitudinali tas-sit.
                  
               
                  
                     4.7.1.2.
                  
                  
                     Jekk ir-riġel xellugi ma jistax jinżamm parallel għar-riġel lemini u s-sieq xellugija ma tistax tiġi sostnuta mill-istruttura, ċaqlaq is-sieq xellugija sakemm tkun sostnuta. L-allinjament tal-buttuni tal-vista għandu jinżamm.
                  
               4.7.2.   Designated seating position: outboard rear seat
         Għas-sits ta’ wara jew dawk awżiljarji, is-saqajn jitqiegħdu kif inhu speċifikat mill-manifattur. Jekk is-saqajn imbagħad iserrħu fuq partijiet mill-art li jkunu fuq livelli differenti, l-ewwel sieq li tiġi f’kuntatt mas-sit ta’ quddiem għandha sservi bħala referenza u s-sieq l-oħra għandha tkun irranġata b’mod u manjiera li l-invell li jagħti l-orjentazzjoni trasversali tas-sit tal-apparat jindika l-orizzontali.
         4.7.3.   Pożizzjonijiet ta’ bilqiegħda ppjanati oħrajn:
         Il-proċedura ġenerali indikata fil-paragrafu 4.7.1 ta’ hawn fuq għandha tkun segwita minbarra dik li s-saqajn għandhom jitqiegħdu skont kif inhu speċifikat mill-manifattur tal-vettura.
         4.8.   Applika l-piżijiet tan-naħa t’isfel tar-riġel u tal-koxxa u llivella l-magna 3-D H.
         4.9.   Inklina l-qiegħ ta’ wara ’l quddiem mal-waqfa ta’ quddiem u iġbed il-magna 3-D H ’il bogħod mid-dahar tas-sit permezz tat-T-bar. Ippożizzjona mill-ġdid il-magna 3-D H fuq is-sit permezz ta’ wieħed mill-metodi li ġejjin:
         
                     4.9.1.
                  
                  
                     Jekk il-magna 3-D H għandha t-tendenza li tiżżerżaq lura, uża l-proċedura li ġejja. Ħalli l-magna 3-D H tiżżerżaq lura sakemm ma jkunx hemm aktar bżonn piż orizzontali ’l quddiem li jrażżan fuq it-T-bar, jiġifieri sakemm il-qiegħ tas-sit jiġi f’kuntatt mad-dahar tas-sit. Jekk ikun hemm bżonn, ippożizzjona mill-ġdid in-naħa t’isfel tar-riġel.
                  
               
                     4.9.2.
                  
                  
                     Jekk il-magna 3-D H m’għandiex it-tendenza li tiżżerżaq lura, uża l-proċedura li ġejja. Żerżaq il-magna 3-D H lura billi tapplika piż orizzontali lura fuq it-T-bar sakemm il-qiegħ tas-sit jiġi f’kuntatt mad-dahar tas-sit. (ara l-figura 2 tal-Appendiċi 1 għal dan l-anness).
                  
               4.10.   Applika piż ta’ 100 + 10 N fuq l-immontar tad-dahar u tal-qiegħ tal-magna 3-D H fl-intersezzjoni tal-kwadrant tal-angolu tal-ġenbejn u tal-kisi tat-T-bar. Id-direzzjoni tal-applikazzjoni tal-piż għandha tinżamm tul linja li tgħaddi mill-intersezzjoni li ssemmiet aktar ’il fuq għal punt li jkun eżatt ’il fuq mill-kisi tal-iżbarra tal-koxxa (ara l-figura 2 tal-Appendiċi 1 għal dan l-anness). Imbagħad bil-mod il-mod reġġa’ l-qiegħ ta’ wara għad-dahar tas-sit. Il-bqija tal-proċedura trid issir b’attenzjoni sabiex ikun evitat li l-magna 3-D H tiżżerżaq ’il quddiem..
         4.11.   Installa l-piżijiet leminija u xellugin tal-warrani u mbagħad, b’mod alternat, it-tmien piżijiet tat-torso. Żomm il-livell tal-magna 3-D H.
         4.12.   Inklina l-qiegħ ta’ wara ’l quddiem biex teħles it-tensjoni minn fuq id-dahar tas-sit. Ċaqlaq il-magna 3-D H minn naħa għall-oħra f’ark ta’ 10o (5o fuq kull naħa tal-pjan ċentrali vertikali) għal tliet ċikli sħaħ biex teħles kwalunkwe frizzjoni li tkun inġemgħet bejn il-magna 3-D H u s-sit.
         Waqt l-azzjoni ta’ ċaqliq, it-T-bar tal-magna 3-D H jista’ jkollha t-tendenza li tiżvijja mill-allinjament orizzontali u vertikali speċifikat. Għalhekk it-T-bar trid titrażżan billi jiġi applikat piż laterali adattat waqt iċ-ċaqliq. It-T-bar trid tinżamm b’attenzjoni u l-istess attenzjoni trid tingħata waqt li tkun qed tiċċaqlaq il-magna 3-D H biex ikun żgurat li l-ebda piż esterjuri ma jkun applikat b’mod involontarju f’direzzjoni vertikali jew fuq quddiem u fuq wara.
         Is-saqajn tal-magna 3-D H m’għandhomx jitrażżnu jew jinżammu waqt dan il-pass. Jekk is-saqajn ibiddlu l-pożizzjoni, għandhom jitħallew f’dik il-pożizzjoni għal dak il-waqt.
         B’attenzjoni reġġa’ l-qiegħ ta’ wara lejn id-dahar tas-sit u kkontrolla li ż-żewġ invelli jkunu fil-pożizzjoni żero. Jekk ikun sar xi ċaqliq tas-saqajn waqt l-operazzjoni taċ-ċaqliq tal-magna 3-D H, iridu jkunu ppożizzjonati mill-ġdid kif ġej:
         B’mod alternat, għolli kull sieq mill-art bl-ammont minimu neċessarju sakemm ma jkunx hemm l-ebda moviment addizzjonali tas-saqajn. Waqt li tkun qed tgħolli, is-saqajn għandhom ikunu ħielsa li jduru; m’għandu jiġi applikat l-ebda piż minn quddiem jew mill-ġenb. Meta kull sieq titpoġġa lura fil-pożizzjoni t’isfel, l-għarqub irid ikun f’kuntatt mal-istruttura maħsuba għal dan.
         Ikkontrolla li l-invell laterali jkun fil-pożizzjoni żero; jekk ikun meħtieġ, applika piż laterali fil-quċċata tal-qiegħ ta’ wara li jkun biżżejjed biex jillivella l-qiegħ tas-sit tal-magna 3-D H fuq is-sit.
         4.13.   Waqt li żżomm it-T-bar biex tevita li l-magna 3-D H tiżżerżaq ’il quddiem fuq il-kuxxin tas-sit, ipproċedi kif ġej:
         
                     (a)
                  
                  
                     reġġa’ l-qiegħ ta’ wara lejn id-dahar tas-sit,
                  
               
                     (b)
                  
                  
                     b’mod alternat applika u erħi piż orizzontali li qiegħed fuq lura, li ma jeċċedix il-25 N, lejn l-iżbarra tal-angolu ta’ wara f’għoli li bejn wieħed u ieħor ikun fiċ-ċentru tal-piżijiet tat-torso sakemm il-kwadrant tal-angolu tal-ġenbejn jindika li tkun intlaħqet pożizzjoni stabbli wara li nħeles il-piż. Għandu jkun hemm attenzjoni sabiex ikun żgurat li l-ebda piż esterjuri ’l isfel jew lejn il-ġenb ma jkun applikat lill-magna 3-D H. Jekk ikun hemm il-ħtieġa ta’ aġġustament ieħor fil-livelli tal-magna 3-D H, dawwar il-qiegħ ta’ wara ’quddiem, illivella mill-ġdid, u rrepeti l-proċedura mill-paragrafu 4.12.
                  
               4.14.   Ħu l-qisien kollha:
         
                     4.14.1.
                  
                  
                     Il-koordinati tal-punt “H” jitkejlu fejn għandha x’taqsam is-sistema tridimensjonali ta’ referenza.
                  
               
                     4.14.2.
                  
                  
                     L-angolu effettiv tat-torso jinqara fil-kwadrant tal-angolu ta’ wara tal-magna 3-D H bis-sonda tkun f’pożizzjoni għalkollox lura.
                  
               4.15.   Jekk tkun mixtieqa ripetizzjoni tal-installazzjoni tal-magna 3-D H, l-immontar tas-sit għandu jitħalla bla piż għal perjodu minimu ta’ 30 minuta qabel ir-repetizzjoni. Il-magna 3-D H m’għandhiex titħalla bil-piż fuq l-immontar tas-sit għal iktar mill-ħin meħtieġ biex jitwettaq it-test..
         4.16.   Jekk is-sits fl-istess ringiela jistgħu jitqiesu bħala simili (sit f’forma ta’ bank, sits identiċi, eċċ) għandu jkun iddeterminat punt “H” wieħed biss u “angolu effettiv tat-torso” wieħed biss għal kull ringiela ta’ sits, bil-magna 3-D H, deskritta fl-Appendiċi 1 għal dan l-anness titqiegħed bilqiegħda f’post li jitqies bħala rappreżentattiv għar-ringiela.
         Dan il-post għandu jkun:
         
                     4.16.1.
                  
                  
                     fil-każ tar-ringiela ta’ quddiem, is-sit tas-sewwieq.
                  
               
                     4.16.2.
                  
                  
                     fil-każ tar-ringiela jew tar-ringieli ta’ wara, sit fuq in-naħa ta’ barra.
                  
               
            (1)  Fi kwalunkwe pożizzjoni bilqiegħda ħlief dik tas-sits ta’ quddiem fejn il-punt “H” ma jistax ikun iddeterminat billi tintuża l-“magna tridimensjonali tal-punt H” jew proċeduri oħra, il-punt “R” indikat mill-manifattur jista’ jitqies bħala referenza skont id-diskrezzjoni tal-awtorità kompetenti.
         
            (2)  L-angolu tal-inklinazzjoni, id-differenza fl-għoli bil-muntatura tas-sit, bit-tessuti tas-superfiċje, eċċ.
         
            Appendiċi 1
            
               Deskrizzjoni tal-magna tridimensjonali tal-punt “H” (il-magna 3-D H)
                (1)
            
            1.   IL-QIGĦAN TAD-DAHAR U TAS-SIT
            Il-qigħan tad-dahar u tas-sit huma magħmulin minn plastik u metall rinforzat; huma jissimulaw it-torso u l-koxxa umana u huma mpernjati b’mod mekkaniku fil-punt “H”. Jitqabbad kwadrant mas-sonda mpernjata fil-punt “H” sabiex jitkejjel l-angolu effettiv tat-torso. Żbarra tal-koxxa li tista’ tiġi aġġustata, imqabbda mal-qiegħ tas-sit, tistabbilixxi l-linja ċentrali tal-koxxa u sservi bħala linja bażi għall-kwadrant tal-angolu tal-ġenbejn.
            2.   L-ELEMENTI TAL-ĠISEM U TAR-RIĠEL
            Is-segmenti tal-parti t’isfel tar-riġel huma marbuta mal-immontar tal-qiegħ tas-sit fit-T-bar li tgħaqqad l-irkopptejn, li huwa estensjoni laterali tal-iżbarra tal-koxxa li tista’ tiġi aġġustata. Il-kwadranti huma inkorporati fis-segmenti tal-parti t’isfel tar-riġel biex ikejlu l-angoli tal-irkopptejn. L-immontar taż-żarbun u tas-sieq huma kkalibrati biex jitkejjel l-angolu tas-sieq. Żewġ invelli jorjentaw l-apparat fl-ispazju. Il-piżijiet tal-element tal-ġisem jitqiegħdu fiċ-ċentri ta’ gravità korrispondenti biex jipprovdu penetrazzjoni ekwivalenti għal raġel ta’ 76 kg. Għandu jkun ikkontrollat li l-ġogi kollha tal-magna 3-D H għall-ħelsien tal-movimenti mingħajr ma jkun hemm frizzjoni partikolari.
            
               Figura 1
            
            
               It-tfassil tal-elementi tal-magna 3-D H
            
            
               
            
               Figura 2
            
            
               Id-dimensjonijiet tal-elementi tal-magna 3-D H u d-distribuzzjoni tal-piż
            
            
               
            
               (1)  Il-magna tikkorrispondi għal dik deskritta fl-Istandard ISO 6549-1980. Għal dettalji dwar il-kostruzzjoni tal-magna 3-D H irreferi għas-Soċjetà tal-Inġiniera tal-Karozzi [Society of Automotive Engineers] (SAE), 400 Commonwealth Drive, Warrendale, Pennsylvania 15096, United States of America.
         
         
            Appendiċi 2
            
               IS-SISTEMA TRIDIMENSJONALI TA’ REFERENZA
            
            
                     
                        1.
                     
                     
                        Is-sistema tridimensjonali ta’ referenza hija ddefinita minn tliet pjani ortogonali li jiġu stabbiliti mill-manifattur tal-vettura (ara l-figura) (1).
                     
                  
                     
                        2.
                     
                     
                        Il-pożizzjoni tal-kejl tal-vettura tiġi ddeterminata billi l-vettura tkun ippożizzjonata fuq superfiċje ta’ appoġġ b’tali mod li l-koordinati tal-marki ta’ riferiment jikkorrispondu għall-valuri li ġew indikati mill-manifattur.
                     
                  
                     
                        3.
                     
                     
                        Il-koordinati tal-punt “R” u tal-punt “H” jiġu stabbiliti f’relazzjoni mal-marki ta’ riferiment li ġew iddefiniti mill-manifattur tal-vettura.
                     
                  
               
            
               (1)  Is-sistema ta’ referenza tikkorrispondi għall-Istandard ISO 4130:1978.
         
         
            Appendiċi 3
            
               ID-DEJTA TA’ REFERENZA LI TIKKONĊERNA L-POŻIZZJONIJIET TA’ BILQIEGĦDA
            
            1.   L-IKKODIFIKAR TAD-DEJTA TA’ REFERENZA
            Id-dejta ta’ referenza hija elenkata b’mod konsekuttiv għal kull pożizzjoni ta’ bilqiegħda. Il-pożizzjonijiet ta’ bilqiegħda huma identifikati b’kodiċi ta’ żewġ numri. L-ewwel karattru huwa numru Għarbi u jindika r-ringiela tas-sits, jekk jingħadd minn quddiem għal wara tal-vettura. It-tieni numru huwa ittra kapitali li tindika l-post tal-pożizzjoni ta’ bilqiegħda fir-ringiela, kif tidher fid-direzzjoni ta’ moviment ’il quddiem tal-vettura; għandhom jintużaw l-ittri li ġejjin:
            
               L= xellug,
            
               C= ċentru,
            
               R= lemin.
            2.   ID-DESKRIZZJONI TAL-POŻIZZJONI TAL-KEJL TAL-VETTURA
            2.1.   Il-koordinati tal-marki ta’ riferiment
            
                         
                     
                     
                        X …
                     
                  
                         
                     
                     
                        Y …
                     
                  
                         
                     
                     
                        Z …
                     
                  3.   IL-LISTA TAD-DEJTA TA’ REFERENZA
            3.1.   Il-pożizzjoni ta’ bilqiegħda: …
            3.1.1.   Il-koordinati tal-punt “R”:
            
                         
                     
                     
                        X …
                     
                  
                         
                     
                     
                        Y …
                     
                  
                         
                     
                     
                        Z …
                     
                  3.1.2.   L-angolu ddisinjat tat-torso: …
            3.1.3.   L-ispeċifikazzjonijiet għall-aġġustament tas-sit (1)
            
            
                         
                     
                     
                        orizzontali: …
                     
                  
                         
                     
                     
                        vertikali: …
                     
                  
                         
                     
                     
                        angolari: …
                     
                  
                         
                     
                     
                        angolu tat-torso: …
                     
                  Nota: Elenka d-dejta ta’ referenza għal aktar pożizzjonijiet ta’ bilqiegħda taħt il-paragrafi 3.2, 3.3, eċċ.
            
               (1)  Aqta’ barra dak li ma japplikax.
         
      
      
         L-ANNESS 4
         
            Il-metodu biex ikunu ddeterminati r-relazzjonijiet dimensjonali bejn il-marki primarji ta’ referenza tal-vettura u l-gradilja ta’ referenza tridimensjonali
         
         1.   IR-RELAZZJONI BEJN IL-GRADILJA TA’ REFERENZA U L-MARKI PRIMARJI TA’ REFERENZA TAL-VETTURA
         Sabiex jiġu vverifikati d-dimensjonijiet speċifiċi fuq jew fi ħdan vettura mressqa għall-approvazzjoni skont dan ir-Regolament, ir-relazzjoni bejn il-koordinati tal-gradilja ta’ referenza tridimensjonali, iddefinita fil-paragrafu 2.3, li kienet stabbilita fl-istadju inizjali tad-disinn tal-vettura, u l-pożizzjonijiet tal-marki primarji ta’ referenza, iddefiniti fil-paragrafu 2.4, iridu jiġu stabbiliti bl-eżatt sabiex il-punti speċifiċi fuq id-disinni tal-manifattur tal-vettura ikunu jistgħu jiġu identifikati fuq vettura reali prodotta minn dawk id-disinni.
         2.   IL-METODU BIEX TKUN STABBILITA R-RELAZZJONI TAL-GRADILJA TA’ REFERENZA MAL-MARKI TA’ REFERENZA
         Għal dan il-għan, għandu jinbena pjan mal-art ta’ referenza li jkun immarkat bil-kejl X-X u bil-kejl Y-Y. Il-metodu biex jinkiseb dan huwa stabbilit fil-figura 6 tal-appendiċi għal dan l-Anness, bil-pjan ta’ referenza ikun superfiċje iebsa, ċatta u livell li fuqha tinsab il-vettura, li għandu żewġ skali ta’ kejl li huma mqabbda sew mas-superfiċje tiegħu; dawn għandhom ikunu ggradwati f’millimetri, bl-iskala X-X tkun twila mhux inqas minn tmien metri u l-iskala Y-Y tkun twila mhux inqas minn erba’ metri. Iż-żewġ skali ta’ kejl jridu jitqiegħed f’angolu ta’ 900 għal xulxin kif jintwera fil-figura 6 tal-appendiċi għal dan l-Anness. L-intersezzjoni ta’ dawn l-skali ta’ kejl hija l-punt tat-tluq.
         3.   L-EŻAMI TAL-PJAN TA’ REFERENZA
         Sabiex ikunu provduti varjazzjonijiet minuri fil-livell tal-pjan ta’ referenza jew fl-erja tat-test, se jkun hemm il-ħtieġa li jitkejlu d-devjazzjonijiet mill-punt tat-tluq tul kemm l-iskala X kif ukoll l-iskala Y f’intervalli ta’ 250 mm u li jiġu rreġistrati l-valuri miksuba sabiex ikunu jistgħu jsiru l-korrezzjonijiet meta l-vettura tkun ikkontrollata.
         4.   IL-POŻIZZJONI EFFETTIVA TAT-TEST
         Sabiex ikun hemm provvediment għal bidliet minuri fl-għoli tas-sospensjoni, eċċ. se jkun hemm il-ħtieġa li jkun hemm disponibbli mezz sabiex il-marki ta’ referenza jinġiebu għall-pożizzjonijiet korretti tal-koordinati b’mod relattiv għall-pożizzjoni tad-disinn qabel ma jittieħdu aktar qjisien. Barra minn hekk, irid ikun possibbli li jsiru aġġustamenti minuri laterali u/jew lonġitudinali tal-pożizzjoni tal-vettura sabiex titqiegħed b’mod preċiż f’relazzjoni mal-gradilja ta’ referenza.
         5.   IR-RIŻULTATI
         Wara li l-vettura tkun tqiegħdet b’mod korrett relattivament għall-gradilja ta’ referenza u fil-pożizzjoni tad-disinn tagħha, jista’ jiġi ddeterminat aktar malajr fejn jinsabu l-punti li huma meħtieġa sabiex ikunu studjati r-rekwiżiti ta’ viżibilità ’l quddiem.
         Il-metodi tat-test sabiex ikunu ddeteriminati dawn ir-rekwiżiti jistgħu jinkludu l-użu ta’ teodoliti, sorsi tad-dawl u tagħmir għad-dellijiet, jew kwalunkwe metodu ieħor, li jista’ jintwera li jagħti riżultati ekwivalenti.
         
            Appendiċi
            
               Figura 1
            
            
               Id-determinazzjoni tal-punti V
            
            
               
            
               Figura 2
            
            
               Il-punti ta’ osservazzjoni tal-kolonni A
            
            
               
            
               Figura 3
            
            
               L-angoli ta’ ostaklu
            
            
               
            
               Figura 4
            
            
               L-evalwazzjoni tal-ostakli fil-kamp viżiv dirett min-naħa ta’ quddiem tul 180° tas-sewwieq
            
            
               
            
               Figura 5
            
            
               Id-dijagramma dimensjonali li turi l-pożizzjonijiet relattivi tal-punti E u tal-punti P
            
            
               
            
               Figura 6
            
            
               Post tax-xogħol ta' livell wieħed